Eretz Israel

She ennym çheer-oaylleeagh, shenndeeagh as crauee eh Eretz Israel ny Çheer Israel ( ʼÉreṣ Yiśrāʼēl, Eretz Yisrael) ta çheet er yn ard ta goaill stiagh y Levaant Yiass (ny Çheer Canaan, y Phalasteen, y Çheer Ghiallit ny y Çheer Vannee). Ta baght ny joaraghyn anchasley rish nyn geilley eddyr ny h-oltyn 'sy Vible, Genesis 15, Exodus 23, Earrooyn 34, as Ezekiel 47 er lheh. Ayns ardjyn elley 'sy Vible, ta'n cur sheese "veih Dan gys Beersheba" currit er y çheer.

Ta joaraghyn Eretz Israel anchasley rish joaraghyn reeriaghtyn shenndeeagh ny h-Israeliteyn. Ren ny steatyn Bar Kokhba, Reeriaght Herod, y Reeriaght Hasmoneagh as Reeriaght Unnaneysit Israel, as ta steat noa-emshyragh Israel, reirey er thallooyn as joaraghyn cosoylagh rish Eretz Israel, agh nagh row unnane as ny joaraghyn shen.

Ta ny h-Ewnyn credjal dy nee eiraght veih Jee dauesyn, bunnit er y Torah (ny lioaryn Genesis as Exodus, myrane lesh ny Faihderyn er lheh). Rere Genesis, ren Jee gialdyn y çheer da sluightee Abraham trooid y vac echey Ysaig as ny h-Israeliteyn, sluightee Yacob, oe Abraham. Ta'n teks cur sannish dy nee fer jeh ny conaantyn bibleagh eddyr Jee as ny h-Israeliteyn eh yn gialdynys bibleagh shen.


Ronney:Seionaght
Ronney:Ardjyn rheynnit
Ronney:Yn Levaant
Ronney:Yn Phalasteen
Ronney:Shennaghys ny h-Ewnyn Seeragh
Ronney:Buill chasherick Ewagh
Ronney:Yn Levaant Yiass